મેરાન્યૂઝ નેટવર્ક, રાજકોટ: શહેરના નાનામૌવા વિસ્તારમાં ખોડલધામ નોર્થ ઝોન સમિતિ દ્વારા અને મવડી નજીક વેસ્ટ ઝોન દ્વારા ભવ્ય રાસોત્સવનું આયોજન કરાયું છે. જેમાં વર્ષ 2016માં 'બેસ્ટ ઇવેન્ટ ઓફ ધ યર'નો અને ગતવર્ષે સૌથી લાંબી ચેઇન સાથે ત્રણ કલાક ગરબે રમવા જેવા વિવિધ રેકોર્ડ સર્જાયા હતા. ચાલુ વર્ષે નોર્થ ઝોને વધુ એક રેકોર્ડ માટે દાવેદારી નોંધાવી છે. 6 હજારથી વધુ ખેલૈયાઓએ સાફા પહેરીને ગરબે ઘૂમી 'ગોલ્ડન બૂક ઓફ રેકોર્ડ'માં દાવેદારી નોંધાવી છે. ગોલ્ડન બુકના નિરીક્ષકો પણ આ અદ્ભૂત દ્રશ્યો નિહાળવા માટે ખાસ હાજર રહ્યા હતા.